Dimecres que ve 22 ‘Diàlegs de Llibres’ tindrà com a convidada a l'escriptora Rosario Raro
20 de febrer 2023

Dimecres que ve 22 de febrer ‘Diàlegs de Llibres’ tindrà com a convidada a l'escriptora de Segorbe, Rosario Raro. Ha conduït a l'Ajuntament de Sagunt el Taller d'escriptura del Campus Obert a la Ciutadania (antiga UP) així com el club de lectura de la falla Els Vents. Comentarà amb els lectors la seua experiència com a escriptora i l'empremta del seu primer èxit _Volver a Canfranc_. L'autora també presentarà el seu últim llibre _El cielo sobre Canfranc._

Rosario Raro és doctora en Filologia Hispànica i professora de Llengua Espanyola i Escriptura Creativa a la Universitat Jaume I de Castelló. L'escriptora ha col·laborat en diverses publicacions, la seua obra ha sigut traduïda al català, japonés i francés i compta amb nombrosos premis literaris com el premi Magda Portal del Ministeri de la Dona del Perú o el premi Ciutat de Huelva.

L'activitat és a les 19.00 hores en el Centre Cívic Port de Sagunt i serà en castellà. És gratuïta i l'entrada és lliure fins a completar aforament. Aquesta trobada l'organitza el departament d'Arxiu i Biblioteques amb la col·laboració del departament de Cultura.

![](/media/4cydttgr/3-22-2-cc-rosario-raro.png?width=600.95&height=850)

*   [](http://www.facebook.com/sharer.php?u=https://aytosagunto.es/va/actualitat/dimecres-que-ve-22-dialegs-de-llibres-tindra-com-a-convidada-a-l-escriptora-rosario-raro/ "Facebook")
*   [](http://twitter.com/share?url=https://aytosagunto.es/va/actualitat/dimecres-que-ve-22-dialegs-de-llibres-tindra-com-a-convidada-a-l-escriptora-rosario-raro/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dimecres-que-ve-22-dialegs-de-llibres-tindra-com-a-convidada-a-l-escriptora-rosario-raro/ "Linked In")
*   [](mailto:?body=https://aytosagunto.es/va/actualitat/dimecres-que-ve-22-dialegs-de-llibres-tindra-com-a-convidada-a-l-escriptora-rosario-raro/)